Diari Oficial de la Generalitat Valenciana


Sumari del DOGV 6589, del 18-08-2011 (2011/8904)

Informació pública de la modificació de la classificació de la parcel·la consolidada classificada com a sòl urbanitzable i inclosa en el sector 13-SU-I.
--------------------------------------------------------------------------------------------------------------------------------------------------------

### Dades del document

Número de DOGV
:   6589

Data del DOGV
:   18-08-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8904


Data del document
:   04-08-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació de la classificació de la parcel·la consolidada classificada com a sòl urbanitzable i inclosa en el sector 13-SU-I. [2011/8904]  
L'Ajuntament en Ple de Castelló de la Plana, en sessió ordinària celebrada el dia 29 de juliol de 2011, va adoptar, entre altres, l'acord següent:  
«Vist l'expedient corresponent al procediment que s'està tramitant per a l'aprovació de la modificació relativa a la classificació d'una gran parcel·la d'edificació consolidada i classificada com a sòl urbanitzable inclosa en el sector 13-SU-I del Pla General d'Ordenació Urbana de Castelló del qual es desprén que:  
1) El senyor Ignacio Valls Zaballos en nom i representació de la mercantil Pasicos, SA, ha presentat un avanç de planejament de modificació puntual del Pla General d'Ordenació Urbana que afecta la classificació de sòl d'una gran parcel·la amb edificació consolidada que s'adapta a l'ús i edificabilitat previstos per l'ordenament vigent i classificada com a sòl urbanitzable i inclosa en el sector 13-SU-I a l'efecte de la seua gestió i desenvolupament.   
2) La proposta pretén que part dels terrenys de la mercantil Pasicos, SA s'excloguen de l'àmbit del sector 13 SUI passant a ser sòl urbà industrial per desenvolupar mitjançant actuació aïllada mantenint l'ordenança reguladora ZI-1. Incorpora així mateix l'ordenació detallada de l'àmbit a què es referix la modificació. La proposta de modificació es concreta en:  
a) El canvi de classificació de la parcel·la a què afecta de sòl urbanitzable a urbà.  
b) La previsió d'actuació mitjançant actuació aïllada en compte d'actuació integrada del sector 13 SUI.  
c) L'ordenació detallada de l'àmbit a què afecta la modificació.  
  
L'avanç que es presenta consta de memòria informativa, memòria justificativa, plans d'informació, normes urbanístiques, amb fitxes de planejament i gestió, i plans d'ordenació.  
Per les seues característiques, els terrenys a què es referix la modificació sol·licitada han de ser classificats com a sòl urbà d'acord amb el que establix l'article 10 de la Llei Urbanística Valenciana de 30 de desembre de 2005 (LUV) ja que disposen d'accés rodat, abastiment d'aigua, evacuació d'aigües residuals, subministrament d'energia elèctrica, telefonia i gas, i a més es troben consolidats per l'edificació, desenvolupant-se activitats industrials en les naus des d'abans de l'aprovació del Pla General l'any 2000 i a més les construccions existents en aquest àmbit, complixen amb les determinacions de l'ordenança d'aplicació Z-I.  
La classificació d'aquests terrenys en el Pla General com a sòl urbanitzable dificulta el manteniment de les activitats que allí es desenvolupen per la precarietat urbanística que impedix la renovació i millora de les instal·lacions, fet que les avoca a una constant pèrdua de la capacitat productiva i a l'obsolescència.  
En cas de mantindre les determinacions actuals, en programar-se el sector 13-SU-I aquests terrenys, per tractar-se de fet de sòl urbà consolidat per l'edificació i serveis, serien objecte del tractament previst en el punt 2 de l'article 27 de la LUV que preveu la possibilitat d'actuar en ells mitjançant Actuació Aïllada.  
  
Fonaments jurídics  
I. L'article 81.2 de la Llei 16/2005 de 30 de desembre, Urbanística Valenciana (LUV), establix que els particulars podran formular documents d'avanç de planejament i sol·licitar de l'Ajuntament la modificació del Pla General, mitjançant la presentació de la documentació tècnica necessària, per la qual cosa procedix tramitar la modificació promoguda per la mercantil Pasicos, SA.  
II. L'article 94 de la Llei Urbanística Valenciana regula les condicions que s'han de respectar en la redacció de les modificacions dels plans. En la modificació que es tramita en aquest procediment (p. 26) queda justificat que les noves solucions mantenen l'equilibri de les dotacions públiques, per la qual cosa es complix amb allò que s'ha exigit en aquest article i també amb l'article 210 del Reglament d'Ordenació Territorial i Urbanística relatiu a les actuacions en sòl dominant industrial. La modificació proposada no afecta la xarxa de reserves de la xarxa primària. No es reduïxen les cessions de sòl públic ni l'excedent d'aprofitament que s'ha de cedir a l'administració previstes en la Llei Urbanística Valenciana i el Reglament d'Ordenació i Gestió Territorial i Urbanística respecte de les àrees semiconsolidades regulades en el capítol III de la Llei Urbanística Valenciana.  
Es justifica així mateix en el document el compliment d'allò que s'ha exigit en l'article 52.1 de la LUV perquè els elements de la xarxa primària mantenen les condicions de qualitat, funcionalitat, capacitat i coherència amb el model del Pla General que modifica, ja que es manté intacta i la part d'aquesta que queda en l'àmbit de la modificació serà executada per Pasicos, SA.  
Atesa la naturalesa de la modificació proposada, el seu reduït àmbit i la seua escassa repercussió a escala del territori municipal, es pot afirmar que no suposa alteració de les directrius definitòries de l'estratègia d'evolució urbana i d'ocupació del territori establida en el Pla General, per la qual cosa no es veu afectat per l'exigència establida en l'article 13.5 de la Llei d'ordenació del territori i protecció del paisatge respecte de la procedència de la revisió dels plans quan es donen les circumstàncies al·ludides.  
III. La modificació objecte d'informe afecta elements estructurals de l'ordenació com es deduïx del que establix l'article 36.1.b) de la Llei Urbanística Valenciana, ja que es tracta d'un canvi de classificació dels terrenys els quals passen de ser sòl urbanitzable a sòl urbà. Segons es desprén de l'informe tècnic i de la documentació aportada, "la zona reunix les condicions objectives per a ser considerada sòl urbà". Els terrenys disposen d'accés rodat, abastiment d'aigua, evacuació d'aigües, subministrament d'energia elèctrica, telefonia i gas i a més es troben consolidats per edificacions, per la qual cosa de conformitat amb el que establix l'article 10 de la Llei Urbanística Valenciana han de ser considerats sòl urbà.  
El canvi que es proposa, relatiu al procediment de gestió derivat de l'exclusió d'aquests terrenys del sector 13-SU-I passant de ser el d'actuació integrada al d'actuació aïllada, es justifica per analogia amb la regulació establida en l'article 27 de la Llei Urbanística Valenciana ja que si no es produïra la modificació que ara es promou, quan s'anara a desenvolupar el sector 13-SU-I els terrenys propietat de Pasicos, SA, per les seues pròpies característiques, rebrien el tractament d'àrea semiconsolidada i es desenvoluparien mitjançant actuació aïllada, ateses les diferents circumstàncies que es donen i diferixen respecte de la resta de sòl inclòs en el sector.  
IV. Els articles 141 a 154 de Reglament d'Ordenació i Gestió Territorial aprovat per Decret 67/2006 de 19 de maig, en relació amb l'article 64 de la Llei Urbanística Valenciana regulen el contingut i característiques dels documents que integren un pla general; la modificació objecte d'informe quant a les seues pròpies característiques, s'adequa a les previsions legals relatives a la documentació, conté una part sense eficàcia normativa constituïda per la memòria informativa i la memòria justificativa i plans d'informació i una part amb eficàcia normativa constituïda per les normes urbanístiques, fitxes de planejament i gestió i plans d'ordenació.  
V. En afectar la modificació en tràmit a elements de caràcter estructural segons establix l'article 36.3 de la Llei Urbanística Valenciana la seua aprovació definitiva correspon a la Generalitat i el procediment que s'ha de seguir en la seua tramitació serà el previst per a l'aprovació del pla general ja que l'article 94 de la pròpia llei establix que les modificacions dels plans es duran a terme pel procediment previst per a cada tipus de pla.  
VI. L'article 83 de la Llei Urbanística Valenciana diu que conclosa la redacció del pla, l'òrgan competent de l'administració el sotmetrà a Informació pública pel termini mínim d'un mes, mitjançant anunci en el diari de la Generalitat Valenciana i en un diari no oficial d'àmplia difusió en la localitat. Simultàniament el sotmetrà a informe dels distints departaments i òrgans competents de les Administracions exigits per la legislació reguladora de les de les seues competències respectives.  
  
VII. L'article 127.1 c) de la Llei Reguladora de les Bases de Règim Local atribuïx a la Junta de Govern Local la competència per a aprovar els projectes d'instruments d'ordenació urbanística l'aprovació definitiva o provisional dels quals corresponga al Ple.  
VIII. Segons preveu l'article 123.2 de la Llei Reguladora de les Bases de Règim Local, per a l'adopció d'acords que corresponga adoptar al Ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del Ple.  
  
Per tot això, vistos els informes de l'arquitecte municipal, l'assessora jurídica de planejament i gestió urbanística conformat pel secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge, i Serveis Urbans, s'acorda:  
  
1. Sotmetre a informació pública pel termini d'un mes la modificació del Pla General d'Ordenació Urbana de Castelló relativa a la classificació d'una gran parcel·la d'edificació consolidada i classificada com a sòl urbanitzable inclosa en el sector 13-SU-I a l'efecte d'al·legacions, ordenar la inserció del corresponent anunci en el DOCV i en un periòdic d'àmplia difusió a la província i en la pàgina web municipal.  
  
2. Sol·licitar, si escau, informe en relació amb la modificació del Pla General d'Ordenació Urbana de Castelló relativa a la classificació d'una gran parcel·la d'edificació consolidada i classificada com a sòl urbanitzable inclosa en el sector 13-SU-I dels distints departaments i òrgans competents de les administracions exigits per la legislació reguladora de les de les seues competències respectives».  
Cosa que es fa pública per a general coneixement i s'advertix al mateix temps que durant el termini d'un mes les persones que estigueren interessades podran consultar l'expedient (de 9 a 14 hores, de dilluns a divendres, en les dependències de la Secció de Desenvolupament Urbanístic situades a l'avinguda Germans Bou núm. 16) i presentar les al·legacions que creguen convenients.   
  
Castelló de la Plana, 4 d'agost de 2011.- L'alcalde: Alfonso Bataller Vicent.